wickkiey/tamil-wikipedia-markdown huggingface dataset:
# செபஸ்டியான் பினேரா


**மிகுவேல் உவான் செபஸ்டியான் பினேரா எச்செனிக்** (*Miguel Juan Sebastián Piñera Echenique*, 1 திசம்பர் 1949 – 6 பெப்ரவரி 2024) சிலியின் அரசுத் தலைவராக 2009-1010 ஆம் ஆண்டுத் தேர்தலில் தேர்ந்தெடுக்கப்பட்டார். 2010, சனவரி 17 இல் நடந்த இரண்டாம் சுற்றுத் தேர்தலில் இவர் அதிபராகத் தேர்ந்தெடுக்கப்பட்டார். இவர் நாட்டில் புகழ் வாய்ந்த பொருளியல் நிபுணரும், கோடீசுவரரும், அரசியல்வாதியும் ஆவார்.  

## இறப்பு
2024 பெப்பிரவரி 6 ஆம் நாள்சிலி கோடை நேரம் பிற்பகல் 3.30 (ஒ.ச.நே - 03:00) மணியளவில், தரையை விட்டுப் புறப்பட்ட ஒரு சில நிமிடங்களுக்குப் பிறகு, ராபின்சன் ஆர்44 வகையைச் சார்ந்த உலங்கூர்தியில் பயணித்த பினேரா லாஸ் ரியோஸ் மண்டலத்தில் எல் ரான்கோ மாகாணத்தில் ரான்கோ ஏரியில் நொறுங்கி விழுந்த விபத்தில் இறந்தார். அந்தப் பகுதியில் ஒரு கடுமையான சூறாவளிக் காற்று வீசியுள்ளது.
# சண்முகநாதபுரம்



**சண்முகநாதபுரம்** என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் மேலூர் வட்டத்தில் உள்ள ஒரு கிராமம் ஆகும்.  

## அருள்மிகு வேலாயுத சுவாமி திருக்கோவில்
இந்த ஊரின் சிறப்பு இங்கு உள்ள "அருள்மிகு வேலாயுத சுவாமி திருக்கோவில் ".இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.  

இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.  

இந்த ஊரின் தெற்குப்பகுதில் "அருள்மிகு சின்னபுலி அய்யணார் திருக்கோவில் " உள்ளது.மேற்கு பகுதியில்"அருள்மிகு செல்லியம்மன் திருக்கோவில்" உள்ளது.தென்மேற்கில் "அருள்மிகு யாணைக்குட்டி திருக்கோவில்"உள்ளது.  

## அருள்மிகு சின்னபுலி அய்யணார் திருக்கோவில்
இத்திருக்கோவில் அ.வல்லாளபட்டி பேரூராட்சியை சேர்ந்தது. அரிட்டாபட்டி செல்லும் வழியில் உள்ளது. இத்திருக்கோவிலின் திருவிழாவை "கூத்துதிருவிழா" என்றழைப்பார்கள்.இது 8 வருடங்களுக்கு ஒருமுறை நடைபெரும் இத்திருவிழா மிகவும் சிறப்பு வாய்ந்தது. இங்கு நேர்த்திகடனை செலுத்துவதற்கு குதிரை செய்து காணிக்கை செலுத்துவர்.இதில் ஒரு சிறப்பு என்னவென்றால் "இந்தியாவிலேயே அதிக குதிரை(புரவி எடுப்பு) காணிக்கை செலுத்தும் ஒரே திருக்கோவில்" என்ற பெருமை உண்டு.இக்கோவிலை சேர்ந்த "பெரியபுலி அய்யணார் திருக்கோவில்" ஒன்று உள்ளது. இத்திருக்ககோவில் அ.வல்லாளபட்டியிலிருந்து புலிப்பட்டி செல்லும் வழியில் சுமார் 4 கி.மீ தொலைவில் உள்ளது.இங்கிருந்து தொடங்கி சின்னபுலி அய்யணார் திருக்கோவில் வரை புரவி எடுப்பு நடைபெறும்.7 நாட்கள் இங்கு இத்திருவிழா நடைபெரும்.  

## அருள்மிகு செல்லியம்மன் திருக்கோவில்
இத்திருக்கோவில் ஏ. வெள்ளாளப்பட்டி பேரூராட்சியை சேர்ந்தது. சண்முகநாதபுரத்திலிருந்து அ.வல்லாளபட்டி செல்லும் வழியில் உள்ளது. இங்கு ஒவ்வொரு ஆனி மாதமும் திருவிழா நடைபெறும்.  

## அருள்மிகு யாணைக்குட்டி திருக்கோவில்
இத்திருக்கோவில் சண்முகநாதபுரத்தை சேர்ந்தது.சண்முகநாதபுரத்திலிருந்து அ.வல்லாளபட்டி செல்லும் சாலையில் உள்ளது.இங்கு ஒவ்வொரு ஆடி மாதமும் திருவிழா நடைபெறும்.
# அளவுக் கல்


என்னும் இடத்தில் பாரிய அளவுக் கற்களைக் கப்பலில் ஏற்றும் காட்சி.]]  
**அளவுக் கல்** என்பது, அரிதல், வெட்டுதல், துளைத்தல், தேய்த்தல் போன்ற வழிமுறைகளில் ஒன்றையோ அல்லது பலவற்றையோ பயன்படுத்திக் குறித்த அளவுகளிலும் வடிவங்களிலும் உற்பத்தி செய்யப்படுகின்ற இயற்கையாகக் கிடைக்கும் கற்களைக் குறிக்கும். இவற்றை பல்வேறு நிறங்கள், பரப்புத்தன்மை, மேற்பரப்பின் முடிப்பு போன்ற இயல்புகளைக் கொண்டவையாக உருவாக்குகின்றனர். இவை பல தேவைகளுக்குப் பயன்படுகின்றன. சிறப்பாகக் கட்டுமானத் தொழிலில் இதனைப் பெருமளவில் பயன்படுத்துகின்றனர். இவை கட்டிடங்களுக்கான தள முடிப்புகளாகவும், சுவர்களில் பதிப்பதற்கும், அடுக்களை மேடைகளுக்கும், படிக்கட்டுகளாகவும் இன்னும் பல்வேறு தேவைகளுக்கும் பயன்படுகின்றன.  

அளவுக் கற்கள் உற்பத்திக்கான கற்கள் கற்சுரங்கங்களில் இருந்து கிடைக்கின்றன. கற்சுரங்கங்கள் எல்லாமே அளவு கற்களுக்கான கற்களை அகழ்வதில்லை. பல சுரங்கங்கள் கட்டிடத் தேவைக்கான உடை கற்கள் அல்லது சரளைக் கற்களையும் வழங்குகின்றன. பெரும்பாலான கற்சுரங்கங்களில் உள்ள கற்கள் இரண்டு தேவைகளுக்கும் பொருத்தமானவை எனினும், ஒரே சுரங்கத்தில் இரண்டு தேவைகளுக்குமான கற்களை உடைத்து எடுப்பது குறைவு. சரளைக் கற்களின் உற்பத்திக்குப் பாறைகளைக் கவனமாக உடைக்க வேண்டியதில்லை. ஆனால் அளவு கற்களின் உற்பத்திக்கான கற்கள் நுட்பமான முறைகளைப் பயன்படுத்திக் கவனமாக உடைத்து எடுக்கப்படுகின்றன. வைரக் கம்பி வாள்கள், வைரப் பட்டி வாள்கள், சுவாலைத் துளைப்பு முறை, மென்வெடிப்பு போன்றவை இதற்குப் பயன்படுகின்றன.  

பலவகையான, தீப்பாறை, உருமாறியபாறை, படிவுப்பாறை போன்ற பாறை வகைகளில் இருந்து அளவுக் கற்களை உற்பத்தி செய்யலாம் எனினும், அளவுக் கற்களின் உற்பத்திக்குப் பயன்படும் முக்கியமான கற்கள், கருங்கல், சுண்ணக்கல், சலவைக்கல், டிரவட்டைன், குவாட்சை அடிப்படையாகக் கொண்ட கற்கள் (மணற்கல், குவாட்சைட்டு), சிலேட்டு போன்றவையே.
# அரிவாள்மணை



**அரிவாள்மணை** என்பது தமிழர் சமையலறைகளிலும், பிற இந்தியச் சமையலறைகளிலும் பயன்படுத்தப்படும் ஒரு கருவி ஆகும். இதை, **அரிவாள்**, **அருவாமணை** போன்ற பெயர்களாலும் அழைப்பதுண்டு.  

## பயன்பாடும் அமைப்பும்
பொதுவாகக் காய்கறிகளை நறுக்குவதற்கும், பிற உணவுக்கான பொருட்களை வெட்டுவதற்கும் இது பயன்படுகின்றது. பெரும்பாலும் மரத்தால் செய்யப்பட்ட ஒரு ஒடுங்கிய செவ்வகவடிவான பலகையும் அதன் ஒரு முனைக்கருகில் நிலைக்குத்தான நிலையில் பொருத்தப்பட்ட இரும்பாலானதும், சுமார் ஒரு அடி நீளம் கொண்டதுமான வெட்டும் அலகும் சேர்ந்ததே அரிவாள்மணை.  

## மரபுவழிச் சமையல்
இதனைப் பயன்படுத்துவோர் இதை, பலகை கிடையாகவும் வெட்டும் அலகு நிலைக்குத்தாகவும் இருக்கும்படி நிலத்தில் வைத்துப் பலகை மீது இருந்துகொண்டு வெட்டுவர். மரபுவழிச் சமையல் அறைகளில் நிலத்திலிருந்தே பெரும்பாலான சமையல் வேலைகள் செய்யப்பட்டதால் இது ஒரு வசதியான கருவியாக இருந்தது.  

## தற்காலச் சமையல்
தற்காலச் சமையலறைகளில் நின்றுகொண்டே சமைப்பதால், அரிவாள்மணை வசதியானதாக அமைவதில்லை. இதனால் முன்னர் அரிவாள்மணை கொண்டு செய்த வேலைகளைத் தற்போது கத்தியைப் பயன்படுத்திச் செய்கின்றனர்.
# துருவுபலகை


**துருவுபலகை** என்பது தமிழர் மரபுவழிச் சமையலறைகளிலும், வேறும் சில இந்தியச் சமையலறைகளிலும் பயன்படும் ஒரு கருவி ஆகும். இது மருவிய சொல்லான **திருவலை** என்னும் சொல்லாலும் அழைக்கப்படுவது உண்டு.  

## பயன்பாடும் அமைப்பும்
இதனைப் பயன்படுத்தித் தேங்காயைத் துருவித் தேங்காய்ப்பூ பெறுவர்.  

துருவுபலகை, இருந்து துருவுவதற்கான செவ்வக வடிவ மரப்பலகையையும், விளிம்பில் பற்கள் போன்ற அமைப்புக்கொண்ட வட்டமான இரும்பாலான துருவும் கொண்டது. சில துருவுபலகைகளில், கிடையாக அமைந்த இருக்கும் பலகையும், அதன் ஒரு முனையில் இருந்து தொடங்கி மேல் நோக்கிச் சரிந்திருக்கும் மரத்தாலான கழுத்துப் போன்ற பகுதியும் ஒரே மரத்தினால் செய்யப்பட்டிருக்கும். சரிவான அக் கழுத்துப் பகுதியின் மேல் முனையில் துருவும் அலகு பொருத்தப்படும். சில துருவுபலகைகளில், இருக்கும் பலகை மட்டுமே மரத்தால் செய்யப்பட்டிருக்கும். துருவும் அலகை அதனோடு இணைந்த வளைவான இரும்புத் தண்டொன்றின் மூலம் மரப்பலகையுடன் பொருத்துயிருப்பர். நிலத்தில் இருந்து தேங்காய் துருவுவதற்கா வடிவமைக்கப்பட்டது இது. இதன் மூலம் துருவும்போது துருவும் அலகு நிலையாக இருக்க, துருவுபவர் தேங்காயை அசைத்துத் துருவ வேண்டும்.  

## தற்காலத்தில்

தற்காலத்தில் பல அலகுகளைக் கொண்ட சுழலக்கூடிய துருவும் அலகுகள் பயன்படுகின்றன. இதனோடு இணைக்கப்பட்ட கைபிடியைச் சுழற்றுவதன் மூலம் அலகைச் சுழற்றித் தேங்காய் துருவலாம். இவை உயரமான சமையலறை வேலைத்தளங்களின் விளிம்புடன் பொருத்தக்கூடிய வடிவமைப்புக் கொண்டவை.
# சு. திருநாவுக்கரசர்


**சு. திருநாவுக்கரசர்** (Su. Thirunavukkarasar, பிறப்பு: மே 07, 1949) ஓர் தமிழக அரசியல்வாதி ஆவார். இவர் புதுக்கோட்டை மாவட்டம், தீயத்தூர் கிராமத்தில் 1949ஆம் ஆண்டு பிறந்தார். இவர் முதுகலைகளில் கலை மற்றும் சட்ட இளங்கலை பட்டம் பெற்றார்.  

1977 முதல் தொடர்ந்து ஆறுமுறை அறந்தாங்கி சட்டமன்றத் தொகுதியில் போட்டியிட்டு வெற்றி பெற்ற இவர் 1977 முதல் 1980 வரை துணை சபாநாயகராகவும்,1980 முதல் 1987 வரை எம்.ஜி.ஆர். அமைச்சரவையில் பல்வேறு துறை அமைச்சராகவும் இருந்தவர். அ.தி.மு.க.வில் இருந்து விலகிய இவர் பாரதீய ஜனதா கட்சியில் இணைந்து மத்தியில் தகவல் தொடர்பு இணை அமைச்சராக பதவி வகித்தார். ஒருமுறை மக்களவை உறுப்பினராகவும், ஒருமுறை மாநிலங்களவை உறுப்பினராகவும் பதவி வகித்தார். இந்திய தேசிய காங்கிரஸ் கட்சியில் இணைந்து அதன் தேசிய செயலாளராக பணியாற்றிய இவர், தமிழக காங்கிரஸ் தலைவராகவும் பணியாற்றி உள்ளார்.  

பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருச்சி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# உடல் உறுப்புகள் கொடை

**உடல் உறுப்புகள் கொடை** அல்லது **உடல் உறுப்புகள் தானம்** என்பது நோயுற்று உடலுறுப்பு பாதிக்கப்பட்ட ஒருவருக்கு மற்றொருவர் அந்த உடல் உறுப்பைத் தானமாக அளிப்பதாகும். இதை, ஒருவருடைய உடல் உறுப்புகளை இறந்த பின்னரும் வாழும் வாழ்க்கையைத் தருவது உடலுறுப்பு தானம் என்று சிறப்பித்துக் கூறுகின்றனர். உடலுறுப்புகளைத் தானமாகக் கொடுப்பது மதக் கோட்பாடுகளை மீறிய செயல் என்ற நிலை தற்போது மாறி வருகிறது. இருக்கும் வரை இரத்த தானமும், இறந்த பின்பு கண்தானமும் செய்வது மிகச் சிறப்பானது என்கிற எண்ணம் பலருக்கும் ஏற்பட்டுள்ளது.  

ஒருவர் உயிருடன் இருந்தாலும் அவருடைய மூளையின் பகுதி பாதிப்படைந்து செயலிழக்கும் நிலையில் அவருடைய இருதயம், சிறுநீரகம் போன்ற முக்கியமான சில உடல் உறுப்புகளை அவருடைய குடும்பத்தார் விரும்பினால் தானம் செய்யலாம். இந்த உடல் உறுப்புகளைத் தானமாகப் பெற்று சிலர் உயிர் வாழ முடியும் என்பதால் இந்த உடலுறுப்புகள் தானம் செய்வது மிகவும் முக்கியமான ஒன்றாக உள்ளது.  

## விழிப்புணர்வு
இந்தியாவில் 10 லட்சம் பேருக்கு 5 பேர் உடலுறுப்புகளைத் தானம் செய்ய முன் வந்தால் 2200 உடலுறுப்புக்கள், 10 ஆயிரம் சிறுநீரகங்கள், 5 ஆயிரம் இதயம், 5 ஆயிரம் கல்லீரல்கள் கிடைக்கும். இதை இந்தியா மட்டுமின்றி ஆசியா கண்டம் முழுவதும் உடலுறுப்பு தேவைப்படுபவர்களுக்கு வழங்க முடியும்.  

உடல் உறுப்புகள் தானம் செய்யும் பொருட்டு மக்களிடம் விழிப்புணர்வை ஏற்படுத்த தமிழ்த் திரைப்பட நடிகர் கமலகாசன் தன்னுடைய உடல் உறுப்புகளை தான் இறந்த பிறகு தானம் செய்வதற்கு உறுதிமொழி அளித்துள்ளார்.
# உடல் கொடை

**உடல் கொடை** அல்லது **உடல் தானம்** என்பது ஒருவர் இறந்த பின்பு அவருடைய உடலை மருத்துவ மாணவர்களின் பரிசோதனைகளுக்கு உதவும் வழியில் தானம் செய்வதைக் குறிப்பிடுகிறது. இந்த உடல் தானம் செய்ய விரும்புபவர்கள் உயிருடன் இருக்கும் போது அதற்கான விண்ணப்பப் படிவத்தில் முழுமையாக நிரப்பிக் கொடுத்து பதிவு செய்து கொள்ளலாம். இந்த விண்ணப்பத்திற்கு வாரிசுதாரர்களும் சம்மதிக்க வேண்டும். உடல் தானம் செய்ய பதிவு செய்த நபர் இறந்த பின்பு அவருடைய வாரிசுதாரர்கள் உடல் தானத்துக்குப் பதிவு செய்த மருத்துவமனை அதிகாரிகளுக்குத் தெரிவித்தால் அவர்கள் உடலை எடுத்துச் சென்று விடுவார்கள்.  

## உடல் தானம் செய்த முக்கிய நபர்கள்
- மேற்கு வங்கத்தில் 23 ஆண்டுகள் தொடர்ந்து முதலமைச்சராக இருந்த ஜோதிபாசு.
- எழுத்தாளர் ஞாநி
- பழம்பெரும் பாடகி சூலமங்கலம் ஜெயலட்சுமி

## உடல் தானம் செய்ய பதிவு செய்துள்ள முக்கிய நபர்கள்
- கமல்ஹாசன்
# திருநெல்வேலி (இலங்கை)



**திருநெல்வேலி** (*Thirunelveli*), இலங்கையின் வடக்கே யாழ்ப்பாண மாவட்டத்தில், வலிகாமம் பகுதியில், நல்லூர் பிரதேச செயலாளர் பிரிவில் அமைந்துள்ள ஒரு கிராமம் ஆகும். இது நல்லூர் பிரதேச சபையின் கீழ் நிர்வகிக்கப்படுகிறது. வடக்கே கோண்டாவிலும், கிழக்கே கல்வியங்காடு மற்றும் நல்லூரும், தெற்கே கந்தர்மடமும், மேற்கே கொக்குவிலும் திருநெல்வேலியின் எல்லைகளாக அமைந்துள்ளன. யாழ்ப்பாண நகரில் இருந்து வடக்கு நோக்கி திருநெல்வேலியை ஊடறுத்துச் செல்கின்ற பிரதான வீதிகளில் ஒன்றான பலாலி வீதி, திருநெல்வேலி ஊடான பிரதான போக்குவரத்து மார்க்கங்களில் ஒன்றாகும். 1974 இல் ஆரம்பிக்கப்பட்ட யாழ்ப்பாணப் பல்கலைக்கழகம் இங்கேயே அமைந்துள்ளது.  

## கிராம சேவையாளர் பிரிவுகள்
1. J/110 திருநெல்வேலி மேற்கு
1. J/111 திருநெல்வேலி மத்திதெற்கு
1. J/112 திருநெல்வேலி தென்கிழக்கு
1. J/113 திருநெல்வேலி வடகிழக்கு
1. J/114 திருநெல்வேலி மத்திவடக்கு

## கோயில்கள்
- ஸ்ரீ புவனேஸ்வரி அம்பாள் ஆலய‌ம், திருநெல்வேலி
- ஸ்ரீ பத்திரகாளி அம்பாள் கோயில், திருநெல்வேலி
- திருநெல்வேலி முத்துமாரி அம்மன் கோவில்
- திருநெல்வேலி வெள்ளைப் பிள்ளையார் கோவில்
- தலங்காவற் பிள்ளையார் கோவில்
- திருநெல்வேலி சிவன் கோயில் (ஸ்ரீ நீலாயதாட்சி சமேத காயாரோகணேஸ்வரர் ஆலயம்)
- திருநெல்வேலி கிழக்கு கேணியடி ஞானவைரவர் ஆலயம்
# விக்கிப்பீடியா:முதற்பக்கக் கட்டுரைகள்/சனவரி 17, 2010


**கறையான்கள்** ஏறத்தாழ 20 கோடி ஆண்டுகளுக்கு முன்னரும், இந்த பூமியில் வாழ்ந்து வந்தன. இதற்கான ஆதாரங்களை, அதற்குரியத் தொல்லுயிர் எச்சம் மற்றும் அம்பர் உறுதிசெய்கின்றன. கறையான்களை*வெள்ளை எறும்புகள்* என்றும் அழைக்கின்றனர். இன்றையக் கறையான்களில் பத்து விழுக்காடே, நமக்கு பொருளாதார சீர்கேட்டை உருவாக்கும். மற்றவை, தேவையில்லாதவற்றை உண்டே வாழ்கின்றன. இவை எறும்புகளைப் போலவே காணப்பட்டாலும், உயிரின வகைப்பாட்டின் படி ஆராய்கின்ற போது கறையான்கள்,எறும்புகளிலிருந்து முற்றிலும் வேறுபடுகின்றன. எறும்புகளைச் *சமமற்ற இறகிகள்* என்ற உயிரினவரிசையில் தொகுத்துள்ளனர். முதிர்வடைந்த கறையான்கள் (**ஈசல்**கள்) *சமஇறகிகள்* என்ற உயிரினவரிசையில் தொகுத்துள்ளனர்.  
---

**மகாவீரர்** என்பவர் சமண சமயத்தின் மையக் கருத்துக்களை பரப்பியவரும் *வர்த்தமானர்* என்றும் அறியும் இந்திய துறவியாகும். சமண மத மரபு வரலாற்றில் அவர் 24<sup>ஆவதாகவும்</sup> கடைசியாகவும் தோன்றிய தீர்த்தங்கரர் ஆவார். பீகார் மாநிலத்தில் ஜமுயி மாவட்டத்தில் இருந்த லச்சுவார் என்ற முன்னாள் அரசாட்சியின் "சத்திரியகுண்டா" என்ற இடத்தில் மகாவீரர் *சித்தார்த்தன்* என்னும் அரசனுக்கும் *திரிசாலா* என்ற அரசிக்கும் இந்திய நாட்காட்டியில் *சைத்ர* மாதம் வளர்பிறை பதின்மூன்றாம் நாள் (கிரெகொரியின் நாட்காட்டியில் ஏப்ரல் 12) அன்று பிறந்தார். உலகெங்கும் உள்ள சமணர்கள் அவரது பிறந்தநாளை **மகாவீர் ஜெயந்தி** எனக் கொண்டாடுகின்றனர். 12 ஆண்டுகள் ஆன்மீகத் தேடலுக்குப் பின்னர் சமண சமயத்திற்கு புத்துயிர் ஊட்டி இந்தியாவெங்கும் பரப்பினார்.
# இந்து சமய கோயில் வாகனங்கள்

**இந்து சமய கோயில் வாகனங்கள்** என்பது இந்து சமயக் கோயில்களில் உற்சவர் திருவிழா காலத்தில் உலா செல்வதற்காக உள்ள வாகனங்கள் ஆகும். இவற்றை உற்சவ வாகனங்கள் என்றும் அழைக்கலாம்.  

இந்த வாகனங்கள் மரத்தினால் செய்யப்படுகின்றன. சில கோயில்களில் மரத்தினால் ஆன வாகனங்கள் மேல் வெள்ளி, தங்க தகடுகள் பதிந்துள்ளனர். இந்த வாகனங்களை இயற்கை சீற்றங்களில் இருந்து பாதுகாக்க கோயிலில் வாகன மண்டபம் என்ற பகுதியில் வைக்கின்றனர்.  

இந்து சமயத்தில் ஒவ்வொரு இறைவனுக்கும் தனித்த வாகனம் உள்ளது.  

## இறை வாகனங்களின் பட்டியல்
1. அதிகார நந்தி வாகனம்
1. அனுமந்த வாகனம்
1. ஆடு வாகனம்
1. கண்ட பேரண்ட பட்சி வாகனம்
1. கந்தர்வ வாகனம்
1. கருட வாகனம்
1. கல்பவிருட்சம் வாகனம்
1. காக்கை வாகனம்
1. காமதேனு வாகனம்
1. கிளி வாகனம்
1. குதிரை வாகனம்
1. கைலாச வாகனம்
1. கோவர்த்தனகிரி வாகனம்
1. சந்திரப் பிரபை வாகனம்
1. சிம்ம வாகனம்
1. சூரியப் பிரபை வாகனம்
1. சேஷ வாகனம்
1. தாரகாசுர வாகனம்
1. திருப்புளி ஆழ்வார் வாகனம்
1. நரகாசுர வாகனம்
1. பத்ம வாகனம்
1. புருசா மிருக வாகனம்
1. புலி வாகனம்
1. புன்னை மர வாகனம்
1. பூத வாகனம்
1. மயில் வாகனம்
1. மான் வாகனம்
1. மூஞ்சூறு வாகனம்
1. யாளி வாகனம்
1. யானை வாகனம்
1. ரிஷப வாகனம்
1. ஹம்ச வாகனம்

## மற்றவை
1. கண்ணாடி பல்லக்கு
1. ஆளும் பல்லக்கு
1. விமானம்
1. சப்பரம்
1. பல்லக்கு
1. பரங்கி நாற்காலி
1. தேர்
1. கோரதம்
1. வீதி உலா உபகரணங்கள்
# தொழிற்பயிற்சி நிலையங்கள்

இந்தியாவில் கைவினைஞர்கள் பயிற்சிக்காக **ஐடிஐ** என்னும் **தொழிற்பயிற்சி நிலையங்கள்** நாடெங்கும் அமைக்கப்பட்டுள்ளன. இந்தியாவில் மொத்தம் 11,964 தொழிற்பயிற்சி நிலையங்கள் இயங்கி வருகின்றன. இதில் அரசு தொழிற்பயிற்சி நிலையங்கள் 2284 ம், தனியார் தொழிற்பயிற்சி நிலையங்கள் 9680 ஆகியவையும் அடங்கும். இவற்றில் ஐந்து நிறுவனங்கள், பார்வையற்றோருக்கான சிறப்பு மையங்கள். இங்கிருந்து, 126 வகைத் தொழில்களில் முறையாகப் பயிற்சி பெற்று, ஆண்டுதோறும், சுமார் 23 லட்சம் பேர் தகுதி வாய்ந்த தொழிலாளர்களாக வெளி வருகின்றனர். இந்தத் தொழிற்பயிற்சி நிலையங்கள் அனைத்தும் இந்திய அரசின் தொழிற்பயிற்சிப் பாடத்திட்டங்களைக் கொண்டுள்ளன. இங்கு அளிக்கப்படும் பயிற்சிகளுக்கான காலம், பயிற்சிக்கு ஏற்ப ஓராண்டு, இரண்டு வருடங்கள் எனக் கால அளவுகளைக் கொண்டுள்ளது. இந்தப் பயிற்சியின் முடிவில் நடைபெறும் தேர்வுகளுக்கு வினாத்தாள் இந்தியா முழுவதும் ஒரே மாதிரியாக அமைக்கப்படுகின்றன. இத்தேர்வில் தேர்ச்சியடையும் மாணவர்களுக்கு குறிப்பிட்ட பயிற்சியின் பெயரிலான தேசியத் தொழிற்பயிற்சிச் சான்றிதழ்கள் வழங்கப்படுகின்றன.  

## தொழிற்பயிற்சி நிலைய வகை
இந்திய அரசின் கட்டுப்பாட்டில், மாநில அரசின் நேரடி நிர்வாகத்தில் நடத்தப்படும் தொழிற்பயிற்சி நிலையங்கள், அரசினர் தொழிற்பயிற்சி நிலையங்கள் என்றும், தனியார் அமைப்புகளின் மூலம் நடத்தப்படும் தொழிற்பயிற்சி நிலையங்கள் தனியார் தொழிற்பயிற்சி நிலையங்கள் என்றும் அழைக்கப்படுகின்றன.  
## தனி தேர்வு வாரியம்
ஐடிஐ முடித்தவர்களும், அவர்கள் தேர்ந்தெடுத்த பயிற்சி வகையைப் பொறுத்து 10 ஆவது அல்லது 12 ஆம் வகுப்புக்கு இணையான சான்றிதழ்களை அளிக்கப் போவதாக மத்திய அமைச்சர் கூறியுள்ளார். அதன்படி, விரைவில் ஐடிஐ மாணவர்களுக்கு தேர்வு நடத்த, தனி வாரியம் அமைக்கப்படும் என்று நடுவண் அமைச்சர் அறிவித்துள்ளார்.
# தமிழ்நாடு பதிவு அலுவலகங்கள்

தமிழ்நாட்டில் நிலம் வாங்குதல் விற்றல் தொடர்பான பதிவுகள், திருமணப் பதிவுகள், சமுதாயச் சங்கம் மற்றும் நிறுவனப் பதிவுகள் செய்யும் பதிவு அலுவலகங்கள் ஒவ்வொரு மாவட்டத்திலும் முக்கிய ஊர்களில் அமைக்கப்பட்டுள்ளன.  

## பதிவு அலுவலகப் பணிகள்

பதிவு அலுவலகத்தில் குறிப்பாகக் கீழ்காணும் பணிகள் நடைபெற்று வருகின்றன.  

- பத்திரப் பதிவு
- சான்றளிக்கப்பட்ட நகல் பத்திரங்கள்
- வில்லங்கமில்லாச் சான்றிதழ் வழங்கல்
- சமுதாயச் சங்கங்கள் பதிவு
- நிறுவனங்கள் பதிவு
- சிறுசேமிப்பு நிறுவனங்களைக் கண்காணித்தல்
- பிறப்பு மற்றும் இறப்புச் சான்றிதழ் வழங்கல்
- இந்துத் திருமணங்களைப் பதிவு செய்தல்
- சிறப்புத் திருமணங்களைப் பதிவு செய்தல்
- இந்தியக் கிறித்துவத் திருமணச் சட்டத்தின் கீழ் பதிவு செய்தல்
- பார்சி மதச் சட்டத்தின் கீழான திருமணப் பதிவுகள்
- இணைய வழியில் வில்லங்கமில்லாச் சான்றிதழ், திருமணச் சான்றிதழ் விண்ணப்பங்களை வழங்கல்
- வில்லங்கச் சான்றிதழ், திருமணச் சான்றிதழ், சமுதாயச் சங்கப் பதிவேடுகள் போன்றவற்றின் ஒப்பளிக்கப்பட்ட சான்றுகளை வழங்குதல்
- பதிவு செய்யப்பட்ட சமுதாயச் சங்கங்கள்/ சிறுசேமிப்பு நிறுவனங்கள் குறித்த விளக்கமளித்தல்
# வலைவாசல்:அரசியல்

<div>  
<div>  
</div>******அரசியல்** பொது நலம் அல்லது செயல்களாற்ற மக்களாதரவைப் பெறுவதற்கும் தொடர்ந்து நீடிக்கச் செய்வதற்கும் எடுக்கப்படும் நடைமுறைகளும் செயற்திட்டங்களும் ஆகும்: முடிவெடுக்கும் குழுவினரின் நடத்தையாகும்.பொதுவாக அரசமைப்புகளின் செயல்பாட்டைக் குறிக்கப் பயன்படுத்தப்பட்டாலும், அரசியல் உண்மையில் அலுவலக, கல்வி, மற்றும் சமய நிறுவனங்கள் உட்பட அனைத்து மனித குழு ஊடாடல்களிலும் காணப்படுகின்றது. **அரசறிவியல்** என்னும் துறையில் அரசியல் நடத்தைகளை ஆய்வு செய்வது, அரசியல் அதிகாரத்தைப் பெறும் மற்றும் பயன்படுத்தும் முறைகள் மற்றும் ஒருவரின் விருப்பத்தை மற்றவர் மீது திணிக்கக்கூடிய வல்லமை குறித்து கற்பிக்கப்படுகிறது. அரசியலில் ஈடுபடுவோர் அரசியல்வாதிகள் என அழைக்கப்படுகின்றனர்.அவர்கள் தேர்தல்கள்,பொதுமக்கள் கருத்துக்கள்,அரசமைப்புகளின் செயல்பாடுகள், பல்வேறு அரசியல் அதிகார மையங்களிடையே உள்ள தொடர்புகள் ஆகியனவற்றில் தேர்ந்தவர்களாக உள்ளனர்.  
</div>  

<div>  

</div>  
<div>  

<categorytree>அரசியல்</categorytree>  

<categorytree>தமிழக அரசியல்வாதிகள்</categorytree>  

</div>  

<div>  

<categorytree>இந்திய அரசியல்</categorytree>  

<categorytree>இலங்கை அரசியல்</categorytree>  

</div>  

<div>  

</div>
# சூலை 2005


**ஜூலை 2005**, 2005 ஆம் ஆண்டின் ஏழாவது மாதமாகும். இம்மாதம் ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது.  

## நிகழ்வுகள்
- ஜூலை 1, வெள்ளி:
  - கனடா டொராண்டோ பள்ளிவாசல் ஒன்றில் வரலாற்றிலேயே முதன்முறையாக ஓர் பெண்ணால் தொழுகை நடத்தப்பட்டது.(சிபிசி)
- ஜூலை 2ம் சனி:
  - இந்தியாவின் பிரதமர் மன்மோகன் சிங் சேதுசமுத்திரக் கால்வாய்த் திட்டத்தை துவக்கி வைத்தார். எதிர்ப்பு தெரிவித்த 600 பேர் கைது செய்யப்பட்டனர். (ரிடிஃப்), (ராய்டர்ஸ்)
- ஜூலை 21, வியாழன்:
  - இந்தியாவின் மகாராட்டிர மாநில சட்டப்பேரவை ஒருமனதாக மும்பை காவல் ஆணை, 1951 க்கு திருத்தும் மசோதாவை நிறைவேற்றி மாநிலத்தில் நடன மதுக்கூடங்களை தடை செய்தது. (இந்தியன் எக்ஸ்பிரஸ்)
- ஜூலை 24, ஞாயிறு:
  - 7.2 அளவுள்ள நிலநடுக்கம் 2004 திசம்பர் 26 அன்று நிகழ்ந்த நிலநடுக்கத்தின் மையப்பகுதிக்கு அண்மையில் நிகோபார் தீவுகள் அருகே ஏற்பட்டது (USGS) . இதன் விளைவாக சென்னை, பூகட் (தாய்லாந்து) ஆகிய இடங்களில் அதிர்வுகள் உணரப்பட்டன. (USGS)
  - தாவூத் இப்ராகிம் மகள் ஜாவேத் மியான்டாட் மகனை துபாயில் திருமணம் செய்தார்.(ரெடிஃப்) (வர்ல்ட்எஸ்கேப்)
- ஜூலை 26, செவ்வாய்:
  - மகாராட்டிரத்தில் பெருமழை மற்றும் வெள்ளத்தில் 200க்கும் கூடுதலானவர் இறந்தனர். இந்தியாவில் ஒரே நாளில் பெய்த மிகக்கூடுதலான மழையினால் வெள்ளம் ஏற்பட்டதாக மாநில முதல்வர் கூறினார். மாநிலத் தலைநகர் மும்பையில் மூன்றில் ஒரு பகுதி நீரில் மூழ்கியதால் 200,000க்கும் கூடுதலானவர்கள் 24 மணி நேரத்திற்கும் கூடுதலாக தங்கள் அலுவலகங்களிலும் சாலைகளிலும் தங்க வேண்டியதாயிற்று.(ரிடிஃப்), (பிபிசி)

## இறப்புகள்
# இளைய அப்துல்லாஹ்



**இளைய அப்துல்லாஹ்** (பிறப்பு: 21 மே 1968) இலங்கை முசுலிம் எழுத்தாளரும், வானொலி, தொலைக்காட்சி ஊடகவியலாளரும் ஆவார். இலங்கை சாகித்திய மண்டலப் பரிசு பெற்றவர். புலம் பெயர்ந்து இலண்டனில் வசித்து வருகிறார்.  

## வாழ்க்கைச் சுருக்கம்
இளைய அப்துல்லாஹ் இலங்கையின் வட மாகாணத்தில் முல்லைத்தீவு மாவட்டம், புளியங்குளத்தில் ஒட்டுசுட்டான் என்ற கிராமத்தில் மொகமட் நவாஸ், ஹப்சா ஆகியோருக்குப் பிறந்தவர். 1984 ம் ஆண்டில் இருந்து சிறுகதைகள், இலக்கியக்கட்டுரைகள், கவிதைகள் எழுதி வருகிறார். 1996, 97 ஆம் ஆண்டுகளில் இலங்கை வானொலி தேசிய சேவையில் ‘விடியலை நோக்கி’ எனும் சமாதானத் தொனிப் பொருளில் சஞ்சிகை நிகழ்ச்சியை தொகுத்து வழங்கினார். 2000 சூலை முதல் இலண்டன் தீபம் தொலைக்காட்சியில் இணைந்து செய்தி வாசிப்பாளர், அறிவிப்பாளர், நிகழ்ச்சி விவரணத் தயாரிப்பாளராகப் பணியாற்றினார். தற்போது ஐபிசி தமிழ் தொலைக்காட்சி சேவையில் பணியாற்றுகிறார்.  

## விருதுகள்
- இலங்கை சாகித்திய மண்டலப்பரிசு 2005 (பிணம் செய்யும் தேசம், கவிதை நூலுக்காக)
- இலங்கை பத்திரிகை ஸ்தாபனத்தின் சிறந்த பத்தி எழுத்தாளருக்கான பி.ஏ சிறீவர்த்தன விருது 2006

## எழுதிய நூல்கள்

- துப்பாக்கிகளின் காலம், சிறுகதைத் தொகுப்பு, 2004
- பிணம் செய்யும் தேசம், கவிதைத் தொகுப்பு, இலங்கை சாகித்திய மண்டலப் பரிசு கிடைத்திருக்கிறது.
- அண்ணை நான் தற்கொலை செய்யப்போகிறேன் கட்டுரைகள்
- கடவுளின் நிலம், கட்டுரைகள்
- லண்டன் உங்களை வரவேற்பதில்லை, கட்டுரைகள்
- நீரில் விளக்கெரியும் நந்திக்கடல், கட்டுரைகள்
# மல்லாகம்


**மல்லாகம்** (ஆங்கிலம் : Mallakam) இலங்கையின் வட மாகாணத்தில் அமைந்துள்ள நகரமாகும். யாழ். நகரில் இருந்து சுமார் 10 கிலோமீற்றர் (6 மைல்) அமைந்துள்ளது. இந் நகர் மத்திய மல்லாகம், வட மல்லாகம், மற்றும் தென் மல்லாகம் ஆகிய மூன்று கிராம அலுவலர் பிரிவுகளைக் கொண்டது. 2012 ஆம் ஆண்டு சனத்தொகைக் கணக்கெடுப்பின் படி இந்நகரின் மொத்த சனத்தொகை 6834 ஆகும்.  

## ஆலயங்கள்
அவற்றுள் சில:  
- கோட்டைக்காடு சாளம்பை முருகமூர்த்தி ஆலயம்
- மல்லாகம் பழம்பதி விநாயகர் தேவஸ்தானம்
- நீலியம்பனைப் பிள்ளையார் ஆலயம்
- மல்லாகம் கோணப்புலம் ஞானவைரவர் கோவில்
- மல்லாகம் முதலி அம்பாள் ஆலயம்
- மல்லாகம் நரியிட்டான் நாகபூசணி அம்மன் ஆலயம்
- மல்லாகம் வீரபத்திரர் ஆலயம்
- மல்லாகம் பெரியதம்பிரான் ஆலயம் (திருமருஞ்சோலை)
- மல்லாகம் காளிகாதேவி ஆலயம்
- மல்லாகம் கைலாயவளவு சிவஞான வைரவர் ஆலயம்
- மல்லாகம் கட்டுவன் வீதி கண்ணகி அம்பாள் ஆலயம்
- மல்லாகம் புனித சதாசகாய அன்னை ஆலயம்
- குளமங்கால் புனித சவேரியார் ஆலயம்
- மல்லாகம் புனித புதுமை மாதா ஆலயம்

## பாடசாலைகள்
- மல்லாகம் மகா வித்தியாலயம்
- மல்லாகம் கனிஷ்ட வித்தியாலயம்
- மல்லாகம் விசாலாட்சி வித்தியாலயம்
- குளமங்கால் றோமன் கத்தோலிக்க தமிழ் கலவன் பாடசாலை
# சோபர்ஸ்

**சர் கார்பீல்டு ஆபர்ன் சோபர்ஸ்** (**Sir Garfield St Aubrun Sobers**, ) பிறப்பு: சூலை 28, 1936) என்பவர் 1954 முதல் 1974 ஆம் ஆண்டு வரை மேற்கிந்தியத்தீவுகள் துடுப்பாட்ட அணிக்காக விளையாடிய சகலத் துறையர் ஆவார். இவர் காரி எனவும் காரி சோபர்ஸ் எனவும் அழைக்கப்படுகிறார்.  

அனைத்துக் காலத்திற்குமான துடுப்பாட்ட வரலாற்றின் மிகச் சிறந்த சகலத்துறையராக அறியப்படுகிறார்.  

சோபர்ஸ் பிரிஜ்டவுண், பார்படோசுவில் பிறந்தார். 1953 ஆம் ஆண்டில் தனது 16 ஆவது வயதில் பார்படோசு துடுப்பாட்ட அணிக்காக முதல் தரத் துடுப்பாட்டப் போட்டிகளில் அறிமுகம் ஆனார். 1954 ஆம் ஆண்டில் மேற்கிந்தியத் தீவுகள் துடுப்பாட்ட அணிக்காக தேர்வுத் துடுப்பாட்டப் போட்டிகளில் அறிமுகம் ஆனார். பந்து வீச்சாளராக அறிமுகம் ஆனார். பின் மட்டையாளராகவும் செயல்பட்டார்.1958 ஆம் ஆண்டில் பாக்கித்தான் துடுப்பாட்ட அணிக்கு எதிரான அறிமுகப் போட்டியில் 365 ஓட்டங்கள் எடுத்து வீழாமல் இருந்ததன முலம் தனி ஒருவரின் அதிகபட்ச ஓட்டங்கள் எனும் சாதனையைப் படைத்தார். 1994 ஆம் ஆண்டில் இவரின் அணியைச் சேர்ந்த பிறயன் லாறா இந்தச் சாதனையை முறியடித்தார். 1965 முதல் 1972 ஆண்டு வரை அணித் தலைவராக இருந்தார்.  

இவர் மொத்தம் 93 தேர்வுத் துடுப்பாட்டங்கள் மேற்கிந்தியத்தீவுகள் துடுப்பாட்ட அணிக்காக விளையாடி மொத்தம் 8032 ஓட்டங்கள்எடுத்துள்ளார். இவரின் சராசரி 57.78 ஆகும். பந்துவீச்சில் 235 இலக்குகளை 34.03 எனும் பொருளாதார சிக்கனத்தில் எடுத்தார். 5000 ஓட்டங்களுக்கு மேல் எடுத்துள்ள வீரர்களின் வரிசையில் சராசரி அடிப்படையில் நான்காவது இடத்தில் உள்ளார். மொத்தமாக 383 முதல் தரத் துடுப்பாட்டப் போட்டிகளில் விளையாடியுள்ள இவர் 28,000 ஓட்டங்கள் மற்றும் 1,000 இலக்குகள் எடுத்துள்ளார்.துடுப்பாட்டத்தில் இவரின் பங்களிப்பைப் பாராட்டும் விதமாக இரண்டாம் எலிசபெத் இவருக்கு நைட் எனும் பட்டத்தை அளித்தார். ஆத்திரேலியப் பெண்ணை திருமணம் செய்ததினால், இவர் இரட்டை குடியுரிமை பெற்றுள்ளார். இவர் 1980 ஆம் ஆண்டில் திருமணம் செய்தார். 1998 ஆம் ஆண்டில் பாராளுமன்றத்தில் சட்டம் இயற்றியதன் மூலம் பார்படோசின் தேசிய நாயகர்களுள் ஒருவராக சோபர்ஸ் போற்றப்படுகிறார்.  

## ஆரம்பகால வாழ்க்கை
சர் கார்பீல்டு ஆபர்ன் சோபர்ஸ் சூலை 28, 1936 இல் பிரிஜ்டவுண், பார்படோசுவில் பிறந்தார். இவரின் பெற்றோர் ஷாமோந்த்- தெல்மா சோபர்ஸ். இவர் பிறக்கும் போது இரு கைகளிலும் ஆறு விரல்களோடு பிறந்தார். இவரின் பள்ளிக்க்காலத்தில் கூரிய கத்தி கொண்டு அவரே அதனை நீக்கியுள்ளார் இவரின் பெற்றோருக்கு மொத்தம் ஆறு குழந்தைகள். சோபர்ஸ் ஐந்தாவது குழந்தையாகப் பிறந்தார். இவருக்கு ஐந்து வயதாக இருக்கும் போது இவரின் தந்தை இறந்து விட்டார்.. பின் செப்டம்பர் ,1969 இல் ஆத்திரேலியாவைச் சேர்ந்த ப்ரூ கிர்பி என்பவரைத் திருமணம் செய்தார். மேத்யூ மற்றும் டேனியல் என இரு குழந்தையும் ஜெனீவீவ் எனும் தத்தெடுக்கப்பட்ட மகளும் உள்ளனர்.
# மாவிட்டபுரம்

**மாவிட்டபுரம்** யாழ்ப்பாண மாவட்டத்தில் தெல்லிப்பழை பிரதேச செயலாளர் பிரிவில் அமைந்துள்ள ஒரு ஊராகும். யாழ்ப்பாணம் -காங்கேசன்துறை வீதியில் யாழ்ப்பாண நகரில் இருந்து சுமார் 9 மைல்கள் தொலைவிலும், காங்கேசன்துறையில் இருந்து சுமார் ஒரு மைல் தொலைவிலும் இவ்வூர் உள்ளது. மாவிட்டபுரம், மாவிட்டபுரம் தெற்கு, என இரண்டு கிராம அலுவலர் பிரிவுகளைக் கொண்ட இவ்வூரின் வடக்கு எல்லையில் காங்கேசன்துறையும், மேற்கு எல்லையில் கொல்லங்கலட்டியும், தெற்கு எல்லையில் தெல்லிப்பழையும் கிழக்கில் வீமன்காமமும் உள்ளன.  

மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசுவாமி கோவில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன. மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசாமி கோயில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன.  

சோழநாட்டு இளவரசி ஒருத்திக்கு குதிரைமுக நோய் எனப்படும் நோய் ஏற்பட்டதாகவும் இது எந்த மருந்துக்கும் குணமாகாததால், யாழ்ப்பாணத்துக்கு வந்து இன்றைய மாவிட்டபுரப் பகுதியில் இருந்த புனித நீர்நிலை ஒன்றில் நீராடிக் குணம் பெற்றதாகவும், அதனால் மகிழ்ச்சியுற்ற இளவரசி அப்பகுதியில் முருகனுக்கு ஒரு கோயில் எழுப்பியதாகவும். இந்நிகழ்வை ஒட்டியே இவ்வூருக்கும் மாவிட்டபுரம் (மா (குதிரை) + விட்ட + புரம்) என்ற பெயர் ஏற்பட்டது என்பதும் யாழ்ப்பாண மக்கள் மத்தியில் நிலவும் ஐதீகம்.
# சென்னைத் திரைப்படக் கல்லூரி

தமிழ்நாடு அரசின் செய்தி மற்றும் மக்கள் தொடர்புத் துறையின் கீழ் சென்னை அடையாறு பகுதியில் தரமணியில் இயங்கும் **திரைப்படப் பயிற்சி நிறுவனம்** ஆகும். இந்த நிறுவனத்தில் எழுத்து மற்றும் இயக்கம், ஒளிப்பதிவு, ஒலிப்பதிவு போன்ற பிரிவுகளில் தொழில்நுட்பப் பயிற்சிகள் அளிக்கப்பட்டு தேர்ச்சியடையும் மாணவர்களுக்கு குறிப்பிட்ட பிரிவுகளின் கீழாக திரைப்படத் தொழில்நுட்பப் பட்டதாரிச் சான்றிதழ் (Bachelor of visual arts - B.V.A) அளிக்கப்படுகிறது. எம்ஜிஆர் நினைவாக இதன் பெயர் 2006-இல் **எம்ஜிஆர் அரசு திரைப்படம் மற்றும் தொலைக்காட்சி பயிற்சி நிறுவனம்** எனப்பெயர் மாற்றம் செய்யப்பட்டது.  

## இதனையும் காண்க
- எம். ஜி. ஆர் திரைப்பட நகர்
# அசுவமேத யாகம்



**அசுவமேத யாகம்** என்பது ஒரு பெரிய வேள்வியாகும். ஒரு நாட்டின் அரசன் தனது அரச குதிரையை தனது வெற்றிக் கொடியை அதன் முதுகுப்பகுதியில் கட்டி நாடு முழுவதும் திரிய விடுவான். அந்தக் குதிரையுடன் அவனோ அல்லது அவனது அரச பிரதிநிதியோ பெரும்படையுடன் உடன் செல்வார்கள். அதைப் பிடித்து மடக்கும் வேற்று அரசன் மேல் படையெடுப்பு நடத்தி அவனை வெற்றிகொண்ட பின் குதிரை மேலும் தொடர்ந்து செல்லும், மற்ற மன்னர்களெல்லாம் அவனது ஆட்சியை ஏற்றுக் கொண்ட பிறகு “சக்கரவர்த்தி” என்று தன்னைப் பிரகடனப்படுத்திக் கொள்வான். பின்னர் அந்தக் குதிரையைக் கொன்று அதன் கொழுப்பை விட்டு யாகம் செய்வான். யாகத்தீயில் குதிரையை சுட்டு அதன் மாமிசத்தை விருந்து படைப்பான்.  

## தசரதன் நடத்திய அசுவமேத யாகம்
அயோத்தி அரசன் தசரதன் அசுவமேத யாகம் ஒன்றை நடத்தினான். இந்த யாகத்தை நடத்துவதற்காக கலைக்கோட்டு முனிவர் அழைத்து வரப்பட்டார். அவர் நடத்தி முடித்த அசுவமேத யாகத்திற்குப் பின் **தசரத மகாச்சக்கரவர்த்தி** என அழைக்கப்பட்டான்.  

## தருமன் நடத்திய அசுவமேத யாகம்
குருச்சேத்திரப் போருக்குப் பின் தருமன் “சக்கரவர்த்தி” பட்டத்திற்காக அசுவமேத யாகம் நடத்தினார். அந்தக் குதிரையைத் தொடர்ந்து அருச்சுனன் பெரும் படையுடன் சென்று வெற்றி பெற்று யாகம் நடத்தி சக்கரவர்த்தியானான்.  

## முதலாம் சாதகர்ணி நடத்திய அசுவமேத யாகம்
சாதவாகன அரசர்களில் மூன்றாவது மன்னரான முதலாம் சதகர்ணி தனது ஆட்சி எல்லைப்பகுதியை தக்காணத்தின் வடக்குப் பகுதியில் நிலை நிறுத்தியதோடு அல்லாமல் மத்திய இந்தியாவின் பெரும் பகுதியை தன் ஆட்சிக்குள் கொண்டுவந்தார். இதற்காக இரண்டு அசுவமேத யாகம் நடத்தியதாக அறியப்படுகிறது.  

## சான்றாவணம்
# விசைப்பலகை, திரை, சுட்டி நிலைமாற்றி


**விசைப்பலகை, திரை, சுட்டி நிலைமாற்றி** (விதிசு மாற்றி) என்பது பல கணினிகள் அல்லது வழங்கிகளை ஒரு விசைப்பலகை, திரை, சுட்டி கொண்டு பயன்படுத்த ஏதுவாக்கும் வன்பொருள் ஆகும். ஆங்கிலத்தில் இதை கே.வி.எம் சுவிச் (KVM Switch) என்பர். இது பொதுவாக பல வழங்கிகள் கணினிகள் கொண்ட ஒரு கணினிப் பிணைய அமைப்பில் ஓர் அங்கமாக இருக்கும்.
# தடங்கல் இல்லா ஆற்றல் வழங்கி



**தடங்கல் இல்லா ஆற்றல் வழங்கி** (த.இ.ஆ)(Uninterrupted Power Supply) என்பது தடங்கல் இல்லாமல் மின் ஆற்றலை வழங்க வல்ல ஆற்றல் வழங்கி ஆகும். வழமையான மின் சேவைக்கு தடங்கள் ஏற்பட்டால், மின்கலங்களைப் பயன்படுத்தி தொடர்ந்து ஆற்றல் வழங்கும் வண்ணம் இவை அமைகின்றன. இவை கணினி பிணையம், தொலைத்தொடர்பு பிணையம் போன்றவற்றில் அதிகம் பயன்படுத்தப்படுகின்றன.
# வி. வெங்கடசுப்பா


**வி. வெங்கடசுப்பா ரெட்டியார்** (*V. Venkatasubha Reddiar*)(இறப்பு 06 சூன் 1982) புதுச்சேரியின் இரண்டாவது முதலமைச்சராக பதவி வகித்தவர். இவர் இருமுறை செப்டம்பர் 11, 1964 முதல் ஏப்ரல் 8, 1967 வரையும், பின்னர் மார்ச் 6,1968 முதல் செப்டம்பர் 18, 1968 வரையும் முதலமைச்சராகப் பணியாற்றியுள்ளார். இவரது மகன் வெ. வைத்திலிங்கம் பாண்டிச்சேரி முதல்வராக இருந்தார்.
# சுப்பிரமணியன் ராமசாமி


**சுப்பிரமணியன் ராமசாமி** (*Subramanyan Ramaswamy*) பாண்டிச்சேரி என்றழைக்கப்பட்டப் புதுச்சேரியின் நான்காவது முதலமைச்சராக பதவி வகித்தவர். அவர் சூலை 2,1977 முதல் நவம்பர் 12, 1978 வரையும் மார்ச் 6,1974 முதல் மார்ச் 28, 1974 வரையும் முதலமைச்சராகப் பணியாற்றியுள்ளார்.  

## தேர்தல் வரலாறு
| ஆண்டு | பதவி | தொகுதி | கட்சி |
| --- | --- | --- | --- |
| 1969 | சட்டமன்ற உறுப்பினர் | காரைக்கால் | திமுக |
| 1974 | சட்டமன்ற உறுப்பினர் | காரைக்கால் | அதிமுக |
| 1977 | சட்டமன்ற உறுப்பினர் | காரைக்கால் தெற்கு | அதிமுக |
| 1985 | சட்டமன்ற உறுப்பினர் | காரைக்கால் தெற்கு | சுயேச்சை |
| 1990 | சட்டமன்ற உறுப்பினர் | காரைக்கால் தெற்கு | அதிமுக |
# வெ. வைத்தியலிங்கம்


**வெ. வைத்தியலிங்கம்** (பிறப்பு: அக்டோபர் 5, 1950), இந்தியாவின் ஒன்றியப் பகுதியான புதுச்சேரியின் அரசியல்வாதியும் முன்னாள் முதல் அமைச்சரும் ஆவார். முதன்முறையாக 1991 முதல் 1996 வரையும் பின்னர் இரண்டாம் முறையாக 2008 -2011 காலகட்டத்திலும் முதலமைச்சராகப் பணியாற்றினார். எட்டுமுறை சட்டப்பேரவையில் உறுப்பினராகத் தேர்ந்தெடுக்கப்பட்டு மூத்த பேரவை உறுப்பினராக விளங்குகிறார்.  

இவர் புதுவையின் இரண்டாவது முதலமைச்சராக பொறுப்பேற்ற வெங்கடசுப்பா ரெட்டியாரின் மகனாவார். வைத்திலிங்கம் குடும்பம் பிரெஞ்சு ஆட்சிக்கு எதிராக சுதந்திரப் போராட்ட வீரர்களாக பணியாற்றியதற்காக அறியப்படுகிறது.  

## இளமை வாழ்வு

பாண்டிச்சேரியில் பிறந்து மதுக்கரை, புதுச்சேரியில் வளர்ந்த வைத்தியலிங்கம், சென்னை இலயோலாக் கல்லூரியில் பயின்று பின்னர் தமது குடும்ப விவசாயத்திற்கு திரும்பினார். 1969 ஆம் ஆண்டு புதுவை மருத்துவ சேவை இயக்குநராக இருந்த டா.சாம்பசிவத்தின் மகள் சசிகலாவை மணம் புரிந்தார். *புதுவை மாநில நில வளர்ச்சி வங்கி*யின் தலைவராகப் பணியாற்றியுள்ளார்.
# பற்சட்ட இருப்புப்பாதை


இயங்கும் முறை.]]  
ஓர் **பல் தொடருந்து, பற்சட்ட மற்றும் பற்சக்கர தொடருந்து** அல்லது **பற்சட்ட இருப்புப் பாதை** எனக் குறிப்பிடப்படுவது வழமையான இருப்புப் பாரைகளுக்கிடையே பற்களுடைய பற்சட்டம் அமைந்த இருப்புப் பாதை வழிகள் அல்லது வழியைப் பயன்படுத்தும் தொடருந்துகளாகும். இத்தகைய தொடருந்து ஒன்று அல்லது மேற்பட்ட பற்சக்கரங்களைக் கொண்டு கீழுள்ள பற்சட்டத்தில் சரியாகப் பதிந்து செல்லும். இவ்வகை அமைப்பு கூடுதல் சரிவுள்ள மலைப்பாதைகளில் தொடருந்துகள் சென்றுவர ஏதுவாகின்றன.  

பெரும்பாலான பற்சட்ட தொடருந்துகள் மலைப்பகுதி தொடருந்துகள் ஆகும். இருப்பினும் கூடுதல் சரிவுகள் கொண்ட நகர்பகுதி தொடருந்துகளிலும் டிராம் வண்டிகளிலும் சில நேரங்களில் பயனாகின்றன.  

இவ்வகையான முதல் இருப்புப் பாதை இங்கிலாந்தின் மேற்கு யார்க்சயரின் லீட்ஸ் மற்றும் மிடில்டன் இடையேயான மிடில்டன் தொடருந்துவில் அமைக்கப்பட்டது. 1812ஆம் ஆண்டு நீராவி இயக்கி மூலமாக முதல் வணிக போக்குவரத்து துவங்கியது.  

மலைப்பாதை ஒன்றில் அமைக்கப்பட்ட முதல் இருப்புப் பாதை அமெரிக்காவின் நியூ ஹாம்சையரில் 1868ஆம் ஆண்டு *மவுண்ட் வாஷிங்கடன் காக் இரயில்வே*யால் இயக்கப்பட்டது. இந்தியாவில் நீலகிரி மலை இரயில் பாதை 1899ஆம் ஆண்டு *மதராஸ் இரயில்வே* நிறுவனத்தால் தமிழகத்தில் துவக்கப்பட்டு இன்றும் நாளுக்கு இருமுறை மேட்டுப்பாளையத்திற்கும் ஊட்டிக்கும் இடையே இயக்கப்பட்டு வருகிறது.
# இந்தியப் பெருங் கெண்டை மீன்கள்

**இந்தியப் பெருங் கெண்டை மீன்களாக** கட்லா, ரோகு, மிர்கால் ஆகிய மூன்று மீன்கள் இனங்காணப்படுகின்றன.  

இவை கங்கை ஆற்றில் காணப்பட்டவை ஆகும். இவை மீன் வளர்ப்பிற்காக தேர்வு செய்யப்பட்டு காலப் போக்கில் இந்தியத் துணைக் கண்டமெங்கும், தெற்காசிய நாடுகளான மியான்மர், தாய்லாந்து, கம்போடியா முதலிய நாடுகளிலும் அறிமுகப்படுத்தப்பட்டன. சில கிலோகிராம் எடையளவிற்கு பெரிதாக வளர்வதால் இவை பெருங் கெண்டை மீன்கள் எனப்படுகின்றன. சீனாவில் உள்ள பெருந்தலைக் கெண்டை, வெள்ளிக் கெண்டை, புல் கெண்டை ஆகியவை சீனப் பெருங் கெண்டை மீன்கள் என்று அழைக்கப்படுகின்றன.  

## ஊடகங்கள்
### உள்நாட்டு இனங்கள்

### வெளிநாட்டு இனங்கள்
# எரிக் செகல்



**எரிக் உல்ஃப் செகல்** (Erich Wolf Segal)(சூன் 16, 1937சனவரி 17, 2010) ஓர் அமெரிக்க எழுத்தாளரும்,திரைக்கதை ஆசிரியரும், கல்வியாளரும் ஆவார்.  
## இளமை வாழ்வு
ஓர் யூத குரு (rabbi)வின் மகனாகப் பிறந்த செகல், நியூ யார்க்கில் உள்ள புரூக்லினில் இருந்த மிட்வுட் உயர்நிலைப் பள்ளியில் படித்து வேனிற்கால படிப்பிற்காக சுவிட்சர்லாந்து சென்றார்.ஹார்வர்ட் கல்லூரியில் 1958ஆம் ஆண்டு கவிதை மற்றும் இலத்தீன் இலக்கியத்தில் பட்டம் பெற்றார். 1959ஆம் ஆண்டு இலக்கிய ஒப்பிடுதலில் முதுகலைப்பட்டமும் 1965ஆம் ஆண்டு முனைவர் பட்டமும் ஹார்வர்ட் பல்கலைக்கழகத்தில் பெற்றார்.  

## ஆசிரியப் பணிவாழ்வு
செகல் ஹார்வர்ட் பல்கலைக்கழகம்,யேல் பல்கலைக்கழகம் மற்றும் பிரின்ஸ்டன் பல்கலைக்கழகங்களில் கிரேக்கம் மற்றும் இலத்தீன் இலக்கிய பேராசிரியராக பணியாற்றியுள்ளார். ஆக்ஸ்ஃபோர்ட் உல்ஃப்சன் (Oxford Wolfson) கல்லூரியில் கூடுதல் பேராசிரியராகவும் பின்னர் கௌரவ பேராசிரியராகவும் இருந்து வந்தார்.  

## எழுத்துpபணி வாழ்வு
### *எல்லோ சப்மரைன்*
1967ஆம் ஆண்டு, லீ மினோஃப் எழுதிய கதையிலிருந்து, பீட்டில்களுக்காக 1968 வெளியான *எல்லோ சப்மரைன்* என்ற திரைப்படத்திற்கு திரைக்கதை எழுதினார்.  
### *லவ் ஸ்டோரி*
1960களின் இறுதியில் செகல் பிற திரைக்கதைகளை ஒருங்கிணைத்து வந்தார். ஓர் ஹார்வர்ட் மாணவனுக்கும் ராட்கிளிஃப் மாணவிக்கும் ஏற்படுவதாக ஓர் புனைவை திரைக்கதையாக வடித்திருந்தார். ஆயினும் எந்த திரைப்பட தயாரிப்பாளரும் ஆர்வம் காட்டாத நிலையில், அவரது இலக்கிய முகவர் லூயி வாலஸ் பரிந்துரையை ஏற்று ஒர் புதின வடிவில் மாற்றினார். அதுவே பல சாதனைகளைப் படைத்த **லவ்ஸ்டோரி** (காதல் கதை) புதினமாகும். நியூயார்க் டைம்ஸ் சிறந்த விற்பனைப் புத்தகமாக முதல் இடத்தைப் பிடித்த அந்நாவல் 1970களில் அமெரிக்காவின் கூடுதலாக விற்பனையான புனைவு இலக்கியமாகத் திகழ்ந்தது. உலகெங்கும் 33 மொழிகளில் மொழிபெயர்க்கப்பட்டது. அதே பெயரில் திரைப்படமாக எடுக்கப்பட்டபோது 1970இன் மிகுந்த வருவாய் ஈட்டியத் திரைப்படமாக விளங்கியது.  

செகல் மேலும் பல புதினங்களையும் திரைக்கதைகளையும் எழுதினார். 1977ஆம் ஆண்டு லவ்ஸ்டோரியின் தொடர்ச்சியாக *ஓலிவரின் கதை* (ஓலிவர்ஸ் ஸ்டோரி) எழுதினார்.  

தவிர இவர் பல இலக்கிய மற்றும் கல்வி நூல்களையும் எழுதி பல்கலைக்கழகங்களில் ஆசிரியப்பணியும் ஆற்றினார். பிரின்ஸ்டன், டார்ட்மவுத் மற்றும் மியூனிக் பல்கலைக்கழகங்களில் வருகை பேராசிரியராகவும் பணியாற்றினார். கிரேக்க மற்றும் இலத்தீன் இலக்கியங்களைக் குறித்து பரவலாக எழுதினார். ஹார்வர்ட் பல்கலையில் 1958 ஆம் ஆண்டு வகுப்பறையை அடிப்படையாகக் கொண்டு *தி கிளாஸ்* என்ற நாவலை எழுதினார். விற்பனையில் சாதனை படைத்த இந்த நாவல் பிரான்சு மற்றும் இத்தாலியில் இலக்கிய விருதுகள் பெற்றன.  

## குடும்பம்
கரென் மாரியன் ஜேம்ஸ் என்பவரை 1975ஆம் ஆண்டு மணம் புரிந்து வாழ்ந்து வந்தார். அவர்களுக்கு இரு மகள்கள், மிரண்டா மற்றும் பிரான்செசுகா, உள்ளனர். 1980ஆம் ஆண்டு பிறந்த பிரான்செசுகாவும் தந்தை வழியில் இலக்கியப் படிப்பு படித்து தற்போது *த அப்சர்வர்* இதழில் புனைவுகள் பத்தி எழுத்தாளராக் பணியாற்றுகிறார்.  

## இறப்பு
செகல் சனவரி 17, 2010 அன்று மாரடைப்பால் காலமானார். இலண்டனில் நல்லடக்கம் செய்யப்பட்டுள்ளார்.  

## திரைப்படங்கள்
- *எல்லோ சப்மரைன்* (1968)
- *தி கேம்ஸ்* (1970)
- *ஆர்.பி.எம்.]]* (1970)
- *லவ் ஸ்டோரி* (1970)
- *ஜென்னிஃபர் ஆன் மை மைண்ட்* (1971)
- *ஓலிவர்ஸ் ஸ்டோரி* (1978)
- *எ சேஞ்ச் ஆஃப் சீசன்ஸ்* (1980)
- *மேன்,வுமன் அன்ட் சைல்ட்* (1983)

## ஆக்கங்கள்
- 
- 
- 
- 
- 
- 
- 
- 
- 
- 
- 
- 
- 
-
# உண்ணிக்கொக்கு



உண்ணிக்கொக்கு மேய்ச்சல் புல்வெளிகளிலும் நெல்வயல்களிலும் உள்நாட்டு நீர்நிலைகளிலும் அதிகளவில் காணப்படும் ஒரு கொக்கு ஆகும். சிறு வெண் கொக்கை ஒத்த உடலமைப்பு கொண்டது இது; தடித்த, அளவில் சற்று சிறிய, மஞ்சள் நிற அலகும் இனப்பெருக்க காலங்களில் சிறகுத்தொகுதிகளில் ஏற்படும் நிற மாற்றங்களும் இதனை சிறு வெண்கொக்கிடமிருந்து வேறுபடுத்திக் காட்டுகின்றன.  

மாட்டுக்கொக்கு, மாடு மேய்ச்சான்,மஞ்சள் கொக்கு ஆகியவை இதன் வேறு பெயர்கள்.  

## உணவு / உண்ணும் முறை
இது பெரும்பாலும் பூச்சிகளையே உண்ணும்; மாடுகளை அண்டிச்செல்லும் இவை மாடுகள் நடக்கும் போது கிளறிவிடப்படும் வெட்டுக்கிளிகள், தத்துக்கிளிகள் போன்றவை பறக்கும் போது கொத்தித் தின்னும்.  

## காட்சியகம்
# கேட்டோ நிறுவனம்

**கேற்ரோ நிறுவனம்** என்பது ஒரு சுதந்திரவாத மதியுரையகம். இது வாசிங்டன், டி. சி., அமெரிக்காவில் தலைமை அலுவலகத்தைக் கொண்டுள்ளது.  

## நோக்கம்
இந்த நிறுவனம் "மட்டுப்படுத்தப்பட்ட அரசு, தனிமனித சுதந்திரம், திறந்த சந்தைகள், அமைதி" ஆகிய கொள்கைகளை முன்னிறுத்தி கருத்துக்களை முன்வைப்பதைக் நோக்கமாகக் கொண்டது.
# ஃபிரேசர் நிறுவனம்

**ஃபிரேசர் நிறுவனம்** என்பது ஒரு கனடிய மதியுரையகம். இது திறந்த சந்தை, சுதந்திரவாத கொள்கைகளுக்கு ஆதரவான செயற்பாடுகளில் ஈடுபடுகிறது. அறிக்கைகள் கருத்துரைகள் வெளியிடுவது, அரசியலில் கொள்கைகளை வகுப்பது, அரச திட்டங்களை அலகுகளை மதிப்பீடு செய்வது போன்ற செயற்பாடுகளில் இது ஈடுபடுகிறது. இந்த நிறுவனம் கட்சி சார்பற்றதாக கூறினாலும், கனடிய பழமைவாத கட்சிக்கு ஆதரவான போக்கு உடையது. இக்கட்சி சார்ந்த பலர் இந்த நிறுவனத்தில் முக்கிய பொறுப்புகளில் உள்ளார்கள்.  

## பொதுச் சேவை மதிப்பீடுகள்
### பாடசாலைகளை மதிப்பிடுதல்
கனடிய பாடசாலைகளின் தரம் பற்றி புள்ளி விபர மதிப்பீடை இந்த நிறுவனம் வெளியிடுகிறது. பல பெற்றோர்கள் இதை கருத்தில் கொண்டு பாடசாலைகளை தெரிவு செய்கிறார்கள்.  

### மருத்துவமனைகளை மதிப்பிடுதல்
# இணக்க முடிவு


*பார்க்க: விக்கிப்பீடியா:இணக்க முடிவு*  

**இணக்க முடிவு** என்பது ஒரு குழு முடிவெடுக்கும் முறை. ஒரு குழுவின் அனைத்து அல்லது பலரின் இணக்கத்தோடு எடுக்கப்படும் முடிவே இணக்க முடிவு ஆகும். இம் முறையை தேர்தல் முடிவு, தனியொருவர் முடிவு ஆகியவற்றுடன் ஒப்பிட்டு வேறுபாட்டை வரையறுக்கலாம்.  

## இணக்க முடிவு வழிமுறை

- முடிவு எடுக்கப்படவேண்டிய ஒரு கருத்தை அல்லது சிக்கலை விவரித்தல்.
- எடுக்கப்படக் கூடிய அனைத்து முடிவுகளையும் அலசுதல்.
- அனைவருடைய பார்வைகளும் கருத்துகளும் இயன்றவரை முன்வைக்கப்படுதலையும் கேட்கப்படுதலையும் உறுதிசெய்தல்.
- ஒவ்வொரு முடிவின் நன்மை தீமைகளையும் அல்லது வரவு செலவுகளையும் ஆராய்ந்து, மறுப்புகள் மாற்றுக் கருத்த்க்கள் இருந்தால் திருத்தி சிறந்த முடிவுகளைத் தெரிவு செய்தல்.
- பாரிய எதிர்ப்பு அல்லது மறுப்புகள் இல்லாவிட்டால் ஒத்துழைப்பைக் கோருதல்.
- இணக்கத்தை உறுதிப்படுத்தல்.

## இணக்க முடிவு நோக்கி விமர்சனங்கள்
- சிறுபான்மை ஒத்துப்போகாதோரால் அல்லது தனிநபர்களால் கூட பெரும்பான்மையினரின் முயற்சிகள் தடைப்பட்டு போகக்கூடிய சாத்தியக்கூறு.
- இணக்க முடிவுக்கு அதிக நேரம் தேவைப்படுவதால் அதிக நேரம் செலவழிக்க கூடியவர்களே பங்களிக்ககூடியதா இருக்கும். இது ஜனநாய போக்குக்கு சார்பான செயற்பாடு அல்ல.
- ஒத்துப்போகவேண்டும் என்ற போக்கு இருப்பதால் கருத்து வேறுபாடுகள் ஆரோக்கியமான விமர்சனங்கள் தடைப்படக்கூடிய சாத்தியக்கூறு.
- இணக்க முடிவு வழிமுறை சிறுபான்மைக் கருத்துக்கள் நீண்டகாலமாக பெரும்பான்மையினரின் செயற்திட்டங்களை இழுப்பறி செய்ய வழி செய்கின்றது.
# சட்ட ஆட்சி

**சட்ட ஆட்சி** என்பது ஆட்சி வரையறை செய்யப்பட்ட சட்டங்களுக்கு ஏற்ப நடைபெற வேண்டும் என்று கூறும் ஒரு கோட்பாடு ஆகும். சட்ட ஆட்சி அரசுகளின், வணிக நிறுவனங்களின், இலாப நோக்கமற்ற அமைப்புக்களின் ஒரு கூறாக அமைகிறது.  

இது சட்டம் ஆட்சியாளர்களுக்கும், மக்களும், செல்வந்தர்களும், ஏழைகளும் என எல்லோருக்கும் ஒரே மாதிரியாக சட்டம் அமைய வேண்டும் என்றும் வரையறை செய்யப்படுகிறது. எனினும் சட்ட ஆட்சி என்பது சட்டங்கள் நியாமனவையா என்பது பற்றி தீர்மானிக்காமல், இருக்கும் சட்டங்கள் படி சமூகம் இயங்க வேண்ட என்ற கருத்துருவை கூடுதலாக சுட்டி நிற்கிறது. சட்டங்கள் மாற்றப் பட வேண்டுமானால் அது அந்த அந்த நாட்டு சட்டமியற்று வழிமுறைகளின் ஊடாக நிகழலாம்.
# ஜேம்ஸ் ராம்ஸ்போதம்


**சாந்தசுவாமி** என்ற தீட்சைப் பெயர் கொண்ட **ஜேம்ஸ் ராம்ஸ்போதம், இரண்டாம் சோல்பரிப் பிரபு** (*James Ramsbotham*, 2nd Viscount Soulbury, மார்ச் 21, 1915 - திசம்பர் 12, 2004) என்பவர் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். தன்னை அறியும் ஆர்வத்தாலே (Urge for Self-Realization) யோகசுவாமிகளை அண்டி வந்து உயர் ஞான சாதனை பயின்று உயர்நிலை அடைந்த ஞானி.  

## வாழ்க்கைக் குறிப்பு
ஜேம்சு ராம்சுபோதத்தின் தந்தையார் இலங்கையில் பிரித்தானியர் ஆட்சிக்காலத்தில் இறுதி ஆளுனராக இருந்த சோல்பரிப் பிரவு ஹேவால்ட் ராம்ஸ்போதம் ஆவார். இவரது தாயார் பெயர் டோறிஸ் டி ஸ்ரெயின் ராம்ஸ்போதம். ஜேம்சு 1915 ஆண்டு மார்சு 21 ஆம் நாள் இங்கிலாந்தில் பிறந்தார். இளமையில் நல்லொழுக்கமுள்ள கிறித்தவராக வளர்ந்தார். ஈட்டன் கல்லூரியில் படிப்பை முடித்த ஜேம்சு, பின்னர் ஒக்சுபோர்டு பல்கலைக்கழகத்தின் மாக்டெலன் கல்லூரியில் மெய்யியல் துறையில் படித்துப் பட்டம் பெற்றார். இரண்டாம் உலகப் போர்க் காலத்தில் இவர் ரீமீ என அழைக்கப்படும் ரோயல் மின்னியல் பொறிமுறை பொறியியலாளர் நிறுவனத்தில் பணியாற்றினார். 1949 ஏப்ரல் 5 இல் இவர் ஆந்தியா மார்கரெட் வில்ட்டன் என்பவரை திருமணம் புரிந்தார். ஆனாலும், மனைவி அடுத்த ஆண்டே 1950 சூன் 26 இல் காலமானார்.
# மஞ்சம்பட்டி பள்ளத்தாக்கு

**மஞ்சம்பட்டி பள்ளத்தாக்கு** தென்னிந்தியாவில் தமிழ்நாடு மாநிலத்தில் கோயம்புத்தூர் மாவட்டத்தில் அமைந்துள்ள இந்திரா காந்தி வனவிலங்கு உய்வகம் மற்றும் தேசியப் பூங்காவின் கிழக்கு மூலையில் உள்ள ஓர் பாதுகாக்கப்பட்ட பரப்பளவு கொண்ட வனப்பகுதியாகும். இது ஓர் அழகான சோலா மற்றும் மான்ட்டேன்(montane) வகை மரங்களடர்ந்த மழைக்காடுகளாகும். இதன் உயிரியற் பல்வகைமை அண்மைக்கால சட்ட ஒப்புமைஇல்லா மரம் வெட்டுதலாலும் பயிர் வளர்ர்த்தலாலும் அச்சுறுத்தப்பட்டுள்ளது. p.&nbsp;1,  

## தேசியப் பூங்கா

மற்றும் திண்டுக்கல் வனப்பகுதிகளின் மேற்கு எல்லைகளைத் தொட்டுக்கொண்டுள்ளது.இந்தக் காடுகள் புதிய கொடைக்கானல் வனவிலங்கு உய்வகமாகவும் திட்டமிடப்படுள்ள பழனி மலை தேசியப் பூங்காவின் பகுதியாகவும் அமையும். தெற்கிலும் மேற்கிலும் கேரளாவின் இடுக்கி மாவட்ட மூணாறு வனச்சரகம் மற்றும் சின்னார் வனவிலங்கு உய்வகங்ளை தொட்டுள்ளது. வடக்கில் அமராவதி ஆற்றின் வடக்கு நீர்பிடி பகுதியை அடுத்துள்ளது., இந்திய வனவிலங்கு ஆய்வகம் மற்றும் ஐக்கிய அமெரிக்க வனத்துறையின் இரண்டாண்டு இணைத்திட்டத்தில் அறிவிக்கப்பட்டுள்ளது. மஞ்சம்பட்டி பள்ளத்தாக்கு கோவை வனத்துறை அலுவலக மேற்பார்வையில் உள்ளது. உள்ளே நுழைய உரிமம் பெற வேண்டும்.  

## பயணியர் தகவல்
மஞ்சம்பட்டி பள்ளத்தாக்கு இந்திரா காந்தி தேசியப் பூங்காவின் மையப்பகுதியாக பாதுகாக்கப்பட்ட இடம். இங்கு சுற்றுலா,மலையேற்றம்,தங்கல் மற்றும் வருகை தடை செய்யப்பட்டுள்ளது. ஆயினும் ஆர்வமுள்ள ஆய்வாளர்களுக்கு உரிமம் பெற்று உள்ளே செல்ல வியலும்.  

அமராவதி அணைப்பகுதியில் நன்கு பராமரிக்கப்படும் பூங்காவிலிருந்து அணையின் உயரத்தை அடைந்து வடக்கிலுள்ள தரைமட்ட நிலங்களையும் தெற்கில் உள்ள ஆனமலை மலைத்தொடரையும் ,மஞ்சம்பட்டி பள்ளத்தாக்கு மற்றும் பழனி மலைத்தொடர்களையும் காணலாம். இவ்விடத்தை மாவட்ட சுற்றுலா மையமாக மேம்படுத்த திட்டமிடப்பட்டுள்ளது.  
இந்தப் பூங்காவும் அடுத்துள்ள முதலை வளர்ப்பு பண்ணையும் ஒவ்வொரு நாளும் காலை 9 மணி முதல் மாலை 6 மணி வரை திறந்திருக்கும். அனுமதிச்சீட்டு : ஆட்களுக்கு 50 பைசா மற்றும் 12 வயதிற்கு குறைந்த சிறுவர்களுக்கு 25 பைசா.  

கோயம்புத்தூரிலிருந்து பொள்ளாச்சி,உடுமலைப்பேட்டை வழியே அமராவதிநகருக்கு .  

முதலைப் பண்ணையை அடுத்துள்ள வனத்துறை ஓய்வுவிடுதியில் நால்வர் தங்க வசதி உள்ளது. முன்பதிவு செய்தல் தேவையானது. இருவருக்கான ஒரு நாள் அறை வாடகை ரூ.150/-  

சரக்குப்பட்டி கண்காணிப்பு கோபுரத்திலிருந்து வனவிலங்குகளை காண முடியும். இங்கிருந்து பள்ளத்தாக்கின் அருமையான காட்சியைக் காணவியலும். இது மாநில நெடுஞ்சாலை SH-17க்கு 1/2&nbsp;km கிழக்கிலும், சின்னார் ஆறு சோதனைச்சாவடியிலிருந்து 1/2&nbsp;km வடக்கிலும் உள்ளது. இங்கு தங்க முன்பதிவு தேவை.  

தொடர்பிற்கு:  
- Forest Range Officer, Amaravathy Range, Amaravathy nagar, Ph. No. 94434 96413
- Wildlife Warden, Indira Gandhi Wildlife Sanctuary and National Park, 365/1 Meenkarai Road, Pollachi-1, Ph. No. 04259 225356, Email: IGWLSNPPOY@rediffmail.com

## நிழற்பட தொகுப்பு
# விக்கிப்பீடியா:முதற்பக்கக் கட்டுரைகள்/சனவரி 24, 2010


**இந்திய தேசியக் கொடி** 22 ஜூலை 1947 அன்று, தற்போதைய வடிவில் ஏற்கப்பட்டது. 26 ஜனவரி 1950 இல் இந்தியா குடியரசு நாடாக ஆகும் வரையிலும், அதன் பிறகும் இக்கொடி தேசியக் கொடியாக விளங்கி வருகிறது. இக்கொடி, 'மூவர்ண'க் கொடியாகவும் குறிப்பிடப் படுகிறது. நீள்சதுர வடிவில் உள்ள இக்கொடியில், மேலிருந்து கீழாக, காவி, வெள்ளை, பச்சை ஆகிய மூன்று வண்ணங்கள் உண்டு. கொடியின் நடுவில், கடற்படை நீல வண்ண நிறத்தில் அசோகச் சக்கரம் என கூறப்படும் 24 கோல்களை கொண்ட சக்கரம் உண்டு. இச்சக்கரம் கொடியின் வெள்ளைப் பாகத்தின் உயரத்தில் நான்கில் மூன்று பாக உயரத்தை கொண்டது. கொடியின் முழு உயரம், முழு நீளத்தில் மூன்றில் இரண்டு பாகமாகும்.அரசியல் முறைப்படி, தேசியக்கொடியைக் கையால் நெய்த காதி துணியில் செய்ய வேண்டும். தேசியக் கொடியின் வெளிப்படுத்துதல், கையாள்தல் முறைகள், இந்திய கொடிச் சட்டத்தால் ஆளப் படுகிறது.
# அசோகச் சக்கரம்


யில் கண்டுள்ளபடி அசோகச் சக்கரம்.]]  

**அசோகச் சக்கரம்** (*Ashoka Chakra*) அசோகரின் பல சிற்பங்களில் காணப்படும் ஓர் **24 ஆரங்களைக் கொண்ட** சக்கர வடிவ சின்னமாகும். இது பௌத்தர்களின் எட்டு கோல்களைக் கொண்ட தர்ம சக்கரத்தை ஒட்டி வடிவமைக்கப்பட்டுள்ளது. அசோகர் பயன்படுத்தியமையால் இது அசோகச் சக்கரம் என்றும் அழைக்கப்படுகிறது. புகழ்பெற்ற **சாரநாத் இல்** உள்ள சிங்க தலைகள் பதித்த அசோகத்தூணில் உள்ள இந்தச் சக்கரம் இந்திய தேசியக் கொடியில் மையப் பகுதியில் கடற்படை நீலத்தில் இடம் பெற்றுள்ளது. அசோகத் தூணில் உள்ள சிங்கத் தலைகள் இந்தியக் குடியரசின் இலச்சினையாகவும் எடுத்துக் கொள்ளப்பட்டுள்ளது. இந்த சக்கரம் இந்திய தேசியக் கொடியில் இடம் பெற்றுள்ளது.
# கந்தரோடை



**கந்தரோடை** யாழ்ப்பாண மாவட்டத்தின் வலிகாமப் பிரிவில், உடுவில் பிரதேச செயலாளர் பிரிவில் உள்ள ஓர் ஊர். இவ்வூரின் வடக்கு எல்லையில் மாசியப்பிட்டி, மல்லாகம் ஆகிய ஊர்களும், கிழக்கு எல்லையில் சுன்னாகம், உடுவில் ஆகிய ஊர்களும், தெற்கில் சங்குவேலியும், மேற்கில் சண்டிலிப்பாயும் உள்ளன. சுன்னாகத்தில் இருந்து மாசியப்பிட்டிக்குச் செல்லும் வீதியில், சுன்னாகத்தில் இருந்து சுமார் ஒரு மைல் தொலைவில் இவ்வூர் அமைந்துள்ளது.  

## வரலாறு
யாழ்ப்பாண மாவட்டத்தில் உள்ள மிகப் பழைய குடிருப்புப் பகுதிகளில் இது முக்கியமானது. இது இலங்கையிலேயே நகராக்கம் இடம்பெற்ற மிகப் பழைய இடங்களில் ஒன்றாகவும் சொல்லப்படுகின்றது. தற்போது இது சிறிய ஊராக இருப்பினும் பழைய காலத்தில் யாழ்ப்பாணப் பகுதியின் தலைமையிடமாக இருந்ததாகக் கருதப்படுகிறது. அக்காலத்தில் கதிரமலை என அழைக்கப்பட்டதாகச் சொல்லப்படுகிறது. இவ்வூரில் செய்யப்பட்ட அகழ்வாய்வுகள் மூலம் பல பண்டைய கால சின்னங்கள் கண்டுபிடிக்கப்பட்டுள்ளன. கந்தரோடைக் குடியேற்றம் புத்தசமயக் காலத்துக்கும் முற்பட்டது என்பதையும் பெருங்கற்காலப் பண்பாட்டுக்கு உரிய சான்றுகள் இங்கு காணப்படுவதையும் ஆய்வுகள் காட்டுவதுடன், இப்பகுதியில் அகழ்வாய்வுகளில் கிடைத்த பொருள்கள் சில கிமு இரண்டாவது ஆயிரவாண்டைச் சேர்ந்தவை என்பதும் உறுதிப்படுத்தப்பட்டுள்ளது.  
- அங்கணம்மைக்கடவை கண்ணகை அம்மன் ஆலயம்
- அங்கணம்மைக்கடவை மீனாட்சி அம்பாள் ஆலயம்
- அருளானந்தப் பிள்ளையார் ஆலயம்
- கந்தரோடை வற்றாக்கை அம்மன் ஆலயம்
- கந்தரோடை வடக்கு நாகதம்பிரான் கோவில்
- ஓட்டங்கட்டு வைரவர் ஆலயம்
- காளி கோயில்
- தம்மளை வைரவர் கோவில்
- கலட்டி வைரவர் கோவில்

## கந்தரோடையைச் சேர்ந்தவர்கள்
- ந. சி. கந்தையா பிள்ளை (1893-1967), தமிழறிஞர்
- சி. சரவணபவன் (1933-2015), எழுத்தாளர்
# மூளாய்

**மூளாய்** யாழ்ப்பாண மாவட்டத்தின் வலிகாமப் பிரிவில், சங்கானை பிரதேச செயலாளர் பிரிவில் உள்ள ஒரு ஊர் ஆகும். குடாநாட்டின் மேற்குக் கரையோரமாகக் காரைநகர் தீவுக்கு எதிராக இரு உள்ளது. இவ்வூரின் வடக்கு எல்லையில் பொன்னாலை, சுழிபுரம், தொல்புரம் ஆகிய ஊர்களும், கிழக்கு எல்லையிலும், தெற்கு எல்லையிலும் வட்டுக்கோட்டையும், மேற்கில் நீரேரியும் உள்ளன.  

## வரலாறு

இலங்கைத் திருநாட்டின் தலை எனத் திகழ்ந்து சிறப்புப் பெறும் யாழ்ப்பாணத்தின் மேற்குப் பகுதியில் அமைந்துள்ள ஒரு தொன்மை வாய்ந்த கிராமம் தான் மூளாய் ஆகும். இது யாழ். நகரிலிருந்து 12கீ.மீ. தூரத்தில் அமைந்துள்ளது. பொன்னாலை வீதி, மாவடி வீதி என்னும் இரு முக்கிய வீதிகள் இக்கிராமத்தினை ஊடறுத்துச் செல்கின்றன. வட்டுக்கோட்டை, தொல்புரம், பொன்னாலை, சுழிபுரம் என்னும் கிராமங்களால் சூழப்பட்டு அழகுறத் திகழ்கிறது மூளாய்க் கிராமம்.  

கோயிலில்லா ஊரில் குடியிருக்கவேண்டாம் என்பதற்கமைய இங்கு வரலாற்று மகிமையும் மூர்த்திகரமும் நிறைந்த சைவ ஆலயங்கள், புகழ் பெற்ற கிருஸ்தவத் தேவாலயங்கள் பல ஆங்காங்கே அமையப்பெற்று கிராமத்தினைப் புனிதப்படுத்துகின்றன.  

ஒரு காலத்தில் இக் கிராமத்திலிருந்து வெற்றிலையும் சிறு தானியங்களும் ஏற்றுமதி செய்யப்பட்டதாக கூறப்படுகின்றது. இக் கிராமத்தினைச் சேர்ந்த அன்பர் ஒருவரினால் வழங்கப்பட்ட ஓர் பெரிய மணி இன்றுவரை சிதம்பரத்தில் மூளாயின் பெயர் பரப்பி நிற்கின்றது.  

பரந்த வயல்நிலைப் பரப்புக்கள் தோட்டங்கள் என்பன கிராமத்தின் வேளாண்மை விருத்தியை விளக்கி நிற்கின்றன. அவற்றிற்கு உணவூட்டும் குளங்கள் கேணிகள் என்பனவும் அழகிய காட்சிகள் ஆகும். பாரம்பரிய தொழிலான உழவுத் தொழிலை மேற்கொள்பவர்கள், கல்விமான்கள், கவிஞர்கள், வைத்தியர்கள், இசைவல்லுனர்கள், சட்டத்துறை வல்லுனர்கள், சிற்பச்சித்திரத் திறனாளிகள், சித்த மருத்துவர்கள் என்று பல துறை அறிவும் அனுபவமும் பெற்றவர்கள் வாழும், வாழ்ந்த கிராமம் மூளாய் கிராமம்.  

நீண்ட காலமாக இயங்கிவரும் கூட்டுறவு வைத்தியசாலை, பக்குவமாகவே பலரையும் படியேற்றிவைக்கும் பாடசாலைகள், இளைஞர் அமைப்புக்கள், நூல்நிலையங்கள், முன்பள்ளிகள், அறநெறிப்பாடசாலை, திறன்மிகு விளையாட்டுக்கழகங்கள், தனியார் கல்வி நிறுவனங்கள், வர்த்தக நிறுவனங்கள், தொழில் நிறுவனங்கள் என பல்வேறு சமூக அமைப்புக்கள் பரந்து விளங்குகின்றன. இன்னும் இங்கு சிவபிரானின் பெயரைத்தாங்கியுள்ள பித்தனை (பித்தன் அணையுமிடம்) என்ற மயானமும் மகிமைபெற்றுள்ளது.  

## மருத்துவம்
இவ்வூரில் ஒரு பிரசித்திபெற்ற கூட்டுறவு வைத்தியசாலை அமைந்துள்ளது. இவ் வைத்தியசாலையானது 1935ம் ஆண்டு தொடங்கப்பட்டது. 1958ம் ஆண்டு நடிகர் திலகம் சிவாஜி கணேசன் யாழ்ப்பாணத்திற்கு வருகை தந்திருந்தபோது, "என் தங்கை" என்றொரு நாடகம் நடித்து இவ்வைத்தியசாலைக்கு நிதியுதவி வழங்கியதுடன், இவ்வைத்தியசாலைக்கு ஒரு மாமரம் நாட்டியுள்ளமை குறிப்பிடத்தக்கது.  

## ஆலயங்கள்
- வதிரன்புலோ சித்திவிநாயகர் தேவஸ்தானம்
- வதிரன்புலோ முத்துக்குமாரசுவாமி தேவஸ்தானம்
- பொற்புலம்பதி மகாகாளி அம்பாள் ஆலயம்
- மூளாய் ஸ்ரீ ஹரிஹர புத்திர ஐயனார் ஆலயம்
- மூளாய் ஆதிபராசக்தி அலங்காரநாயகி ஆலயம்
- மூளாய் புனித செபமாலை அன்னை ஆலயம்
- மூளாய் தென்னிந்தியத் திருச்சபை

## பாடசாலைகள்
- மூளாய் சைவப்பிரகாச வித்தியாலயம்
- மூளாய் அமெரிக்கன் மிஷன் தமிழ்க்கலவன் பாடசாலை
- மூளாய் ஞானஒளி அறநெறிப் பாடசாலை
- மூளாய் இந்து இளைஞர் மன்றம் முன்பள்ளி